D’Entrecasteaux-revene

d'Entrecasteaux-revene (fransk: récifs d'Entrecasteaux) er en gruppe atoller og rev nordvest for Ny-Caledonia i Sør-Stillehavet. Revene tilhører Frankrike.

Naturforhold
Gruppen består av to større atoller, Huon og Surprise eller Fabre, to ytre barriererev, samt to mindre rev. En 64 km vid passasje, kalt Grand Passage, skiller d'Entrecasteaux-revene fra Ny-Caledonias barriererev. Haeberle, Fred R.: «The D'Entrecasteaux reef group», American Journal of Science, vol. 250, nr. 1, 1952, s. 28–34.

Suppeskilpadde yngler på Huon og Surprise.«Zone des récifs d’Entrecasteaux» , Projet patrimoine. Lest 28. juli 2014. 

I havet ved revene er det talt 295 arter fisk.Mission de suivi sub-aquatique à Entrecasteaux en juin 2012 , Service de la  pêche et de l'environnement marin, Direction des affaires maritimes de la Nouvelle-Calédonie. Lest 28. juli 2014. Kommersielle fiskeslag utgjør nesten 75 % av total biomasse. Blant fiskene er det registrert 47 arter jomfrufisker (Pomacentridae), 42 arter leppefisker (Labridae), 26 arter skjellfinnefisker (Chaetodontidae), 26 arter kirurgfisker (Acanthuridae), 19 arter papegøyefisker (Scaridae) og 19 arter i familien Serranidae. Videre finnes andre fiskearter, som Caranx ignobilis, Gymnosarda unicolor og napoleonfisk (Cheilinus undulatus).

I havet omkring finnes haier: Grå revhai (Carcharhinus amblyrhynchos), hvittippet glatthai (Triaenodon obesus), sølvspisshai (Carcharhinus albimarginatus) og svarttippet revhai (Carcharhinus melanopterus) er observert.

d'Entrecasteaux-revene har et rikt fugleliv med arter som storfregattfugl (Fregata minor), småfregattfugl (Fregata ariel), maskesule (Sula dactylatra), brunsule (Sula leucogaster), rødfotsule (Sula sula), rødhaletropikkfugl (Phaethon rubricauda), brunnoddy (Anous stolidus), smånoddy (Anous tenuirostris), båndrikse (Rallus philippensis), hinduterne (Thalasseus bergii, tidl. Sterna bergii) og sotterne (Onychoprion fuscatus, tidl. Sterna fuscata). 

Plantelivet består av 70 arter, 36 % av dem introdusert.Butaud, 2013, s. 14.

Menneskelig virksomhet brakte rotter og mus til øyene. Disse ble utryddet på Surprise etter at tiltak ble satt i verk i 2005.Butaud, 2013, s. 8.

Området ble oppført på UNESCOs verdensarvliste i 2008 og gjort til naturpark i 2013.«Le parc naturel des atolls d'Entrecasteaux» , Affaires Maritimes Nouvelle Caledonie. Lest 28. juli 2014.

Historie
Før europeernes ankomst i Stillehavet ble atollen trolig besøkt av fiskere fra Bélep-øyene.Butaud, Jean-François: Flore, formations végétales et enjeux de conservation des récifs d'Entrecasteaux. Mars 2013 , Service de la  pêche et de l'environnement marin, Direction des affaires maritimes de la Nouvelle-Calédonie, s. 7. Lest 28. juli 2014. Den ble først kjent av europeere i 1792, da den franske kontreadmiral Antoine Bruny d'Entrecasteaux' ekspedisjon kom til stedet.

I 1883 ble det gitt konsesjon for utvinning av guano. Fra 1910 til 1928 hentet Austral Guano Company ut  tonn guano fra Surprise, Fabre og Le Leizour. Rester etter guanodriften finnes fortsatt.

Referanser

Kategori:Øyer i Ny-Caledonia